Nora Mørk fryktet alvorligere skade: Rev av leddbånd i foten
Larvik er på vei mot cupfinalen. Den regjerende norgesmesteren leder 15-9 ved pause mot Tertnes, mens Glassverket har tre mål å gå på – 17-14 over Molde. – Jeg ville gjerne spilt nå også, men jeg tror det lurt å vente til kampene mot Glassverket og Baia Mare i neste uke, sier Mørk til VG. Lunde etter VM-vrakingen: – Veldig, veldig skuffet Hun har vært gjennom en hel rekke undersøkelser etter at ankelen ble skadet i cupkampen mot Vipers 27. oktober. Mørk spilte mot Krim i Champions League bare tre dager etter å ha blitt båret av banen, men har siden stått over tre Larvik-kamper. – Et av to bånd på oversiden av foten er revet av. De er festet til leggbeinet og det hadde selvsagt vært verre om begge hadde vært av. Nå tror jeg dette kommer til å gå bra, sier hun etter å ha blitt utredet på Olympiatoppen i Oslo. Hun ble i dag tatt ut til VM og frykter ikke at ankelskaden skal påvirke desembermesterskapet i Danmark. Nora Mørks fremtid: Hard kamp om signaturen Også Anja Hammerseng-Edin (leggskade) og Thea Mørk (skulderskade) mangler for Larvik i Bergen. Det er håp om å få med Anja mot Rostov-Don lørdag mens tirsdagens MR-undersøkelse antagelig vil avklare hvor lenge Thea blir borte. – Hun har vært bedre de siste dagene. Jeg håper at dette bare vil dreie seg om et par uker, sier tvillingsøster Nora. Tine Stange: Spiller gratis for Larvik
Nora Mørk spiller hverken kveldens cupsemifinale mot Tertnes eller lørdagens Champions League-oppgjør i Russland. Et leddbånd er revet av på oversiden av foten.